Cabanas del Mar 10 | LekkeSlaap
Cabanas del Mar 10 bied gerieflike selfsorgverblyf in 'n tweeslaapkamerwoonstel. Die woonstel is in 'n kompleks in Warner Beach, Amanzimtoti met direkte toegang tot die strand. Dis op die grondverdieping en bied 'n uitsig oor die kompleks se swembad.
Die woonstel het lugversorging en beskik oor 2 slaapkamers met slaapplek vir 6 gaste. Die slaapkamers het elk 'n dubbelbed en daar is 'n dubbelbed in die leefarea. Die badkamer het 'n stort-oor-bad. Die woonstel is geteël en beskik oor 'n oopplan-kombuis en -leefarea. Die kombuis het 'n graniettoonbank en is met 'n yskas-vrieskas, stoofplaat, oond, mikrogolf, ketel, broodrooster en nodige eetgerei toegerus. Die sitarea het 'n TV met DStv.
Daar is onderdakparkeerplek in die kompleks vir 1 voertuig. Die kompleks het 'n toesluithek en 'n sekuriteitswag. Addisionele parkeerplek kan teen 'n ekstra koste gereël word.